Vanderlei Luxemburgo

Vanderlei Luxemburgo da Silva (enam tuntud kui Vanderlei Luxemburgo ja Wanderley Luxemburgo; sündinud 10. mail 1952 Nova Iguaçus) on Brasiilia jalgpallitreener ja endine jalgpallur.

Jalgpallurina mängis Luxemburgo aastatel 1971–1978 Flamengos, hiljem veel Internacionalis ja Botafogos. Ta oli äärekaitsja.

Treenerina alustas Luxemburgo tööd 1980. aastatel. Ta on olnud treenerina ligi 20 Brasiilia klubi peatreener. Ta on peatreenerina Brasiilia meistriks tulnud rekordiliselt viiel korral (viiel korral on treenerina Brasiilia meistriks tulnud veel ainult legendaarne Santose peatreener Luís Alonso Pérez). Luxemburgo on võitnud Brasiilia meistrivõistlused 1993. ja 1994. aastal Palmeirasega, 1998. aastal Corinthiansega, 2003. aastal Cruzeiroga ja 2004. aastal Santosega.

Aastatel 1998–2000 oli ta Brasiilia jalgpallikoondise peatreener. Välisklubidest on ta juhendanud Saudi Araabia klubi Al-Ittihadi (1984), Hispaania kõrgliiga klubi Madridi Reali (2005–2006) ja Hiina klubi Tianjin Tianhai (2016) peatreener.

2019. aasta detsembris sai ta viienda korda oma treenerikarjääri jooksul Palmeiras peatreeneriks. 2020. aasta augustis võitis Palmeirasega viiendat korda oma karjääri jooksul São Paulo osariigi meistrivõistlused, kuid ta vallandati sama aasta oktoobris. 2020. aasta detsembris sai ta Brasiilia kõrgliiga CR Vasco da Gama peatreeneriks. 2021. aasta augustis naasis ta Cruzeiro peatreeneri kohale.

Tema perekonnanimi on pandud saksa poliitiku ja revolutsionääri Rosa Luxemburgi järgi.

Saavutused treenerina 
Rio Branco
Campeonato Capixaba – 1983
Bragantino
Campeonato Brasileiro Série B – 1989
Campeonato Paulista – 1990
Palmeiras
Campeonato Paulista – 1993, 1994, 1996, 2008, 2020
Campeonato Brasileiro Série A – 1993, 1994
Torneio Rio – São Paulo – 1993
Santos
Torneio Rio – São Paulo – 1997
Campeonato Brasileiro Série A – 2004
Campeonato Paulista – 2006, 2007
Corinthians
Campeonato Brasileiro Série A – 1998
Campeonato Paulista – 2001
Cruzeiro
Campeonato Mineiro – 2003
Copa do Brasil – 2003
Campeonato Brasileiro Série A – 2003
Atlético Mineiro
Campeonato Mineiro – 2010
Flamengo
Campeonato Carioca – 2011
Sport
Campeonato Pernambucano – 2017
Brasiilia koondis
Copa América – 1999

Brasiilia jalgpallitreenerid
Brasiilia jalgpallurid
Clube de Regatas do Flamengo mängijad
Sport Club Internacionali mängijad
Botafogo de Futebol e Regatase mängijad
Clube de Regatas do Flamengo peatreenerid
Sociedade Esportiva Palmeirase peatreenerid
Sport Club Corinthians Paulista peatreenerid
Real Madrid CF peatreenerid
Santos FC peatreenerid
Sündinud 1952